Kirkjukór Ólafsvíkur gefur út jólalagadisk Starfið hjá Kirkjukór Ólafsvíkur er fjölbreytt þessa dagana . Kórinn æfir af fullum krafti fyrir jólatónleika sem haldnir verða fimmtudaginn 12. desember í Ólafsvíkurkirkju . Fyrstu heimildir um tilvist Kirkjukórs Ólafsvíkur eru frá árinu 1893 og saga kórsins því 120 ára . Geisladiskur kórsins ; Íslensk & þýsk jól , sem tekinn var upp í janúar 2012 , er nú kominn út . Á disknum má finna , eins og nafnið gefur til kynna , bæði íslensk og þýsk jólalög . Diskurinn verður seldur í Pakkhúsinu , Versluninni Hrund og við innganginn á tónleikunum .